**Alan Taymurazoviç Kasayev** (*rus.* Алан Таймуразович Касаев; 8 aprel 1986) — yarımmüdafiəçi mövqeyində çıxış edən Rusiya futbolçusu.

Klub karyerası
--------------

Peşəkar karyerasına 2002-ci ildə İkinci divizyonun "Tsentr" zonasında çıxış edən "Titan Reutov" klubunda başladı və onun heyətində ümümlikdə 14 oyun keçirdi. 2003-cü ildə Premyer Liqa klubu "Şinnik"ə keçdi. O, əvəzedici heyətdə 19 oyun keçirib və 1 qol vursa da, əsas heyətdə oynamadı. 2004-cü ildə Sankt-Peterburq şəhərinin "Zenit" klubuna keçdi. 2006-cı ilə qədər ehtiyat heyətdə 28 oyuna 6 qol vurmuşdur, Rusiya kubokunda 3 matç keçirmişdir, 2006-cı ildə klubun əsas heyətinə salınmışdır.

### "Alaniya"

2007-ci ildə icarə əsasında "Alaniya" klubuna keçdi və 36 oyuna 3 qol vurdu. Mövsümün sonunda klub oyunçunu tam almaq istəsə də, "Alaniya" rəhbərliyi "Zenit"lə razılığa gələ bilmədi.

### "Kuban"

2008-ci ilin əvvəlində Kasayev "Kuban" klubunun heyətinə qatıldı və 2008-ci il mövsümündə parlaq oyun sərgilədi. Ümumilikdə, mövsüm ərzində 38 oyuna çıxdı, 8 qol vurdu və 12 məhsuldar ötürmə verdi, komanda liderlərindən biri oldu, mövsümün sonunda azarkeşlər tərəfindən Denis Zubko ilə bərabər "Kuban" klubunda ilin ən yaxşı futbolçusu seçildi, noyabrın 6-da mövsümün son oyunu başa çatanda hər ikisinə müvafiq kuboklar təqdim edildi. "Sport-Express" qəzetinin fikrinə görə, "Rostov"un kapitanı Mixail Osinovla birlikdə Birinci divizionun 2008 mövsümünün ən yaxşı oyunçusu seçildi.

#### 2009 mövsümü

14 mart 2009-cu ildə Premyer Liqanın 1-ci turu çərçivəsində "Rubin Kazan"a qarşı keçirilən oyunda (0:3) debüt etdi. İkinci turda "Spartak Moskva" ilə qarşılaşmada (1:0) sərgilədiyi oyuna görə "Sport-Ekspress" qəzeti onun çıxışını 10 bal üzərindən 7 qiymətləndirərək matçın ən yaxşı oyunçusu elan etdi. Bu oyunda o, 29-cu dəqiqədə sarı vərəqə aldı. Kasayevin "Kuban"da oynadığı dövrdə məşqçi kimi çalışan Sergey Ovçinnikovun fikrincə, 2009-cu ildə oyunçunun transfer dəyəri 2 milyondan 4,5 milyon dollara yüksəldi. 2009-cu ildə "Kuban" formasıyla Premyer Liqada 16 oyun keçirdi və 2 qol vurdu.

### "Rubin"

Avqustun 21-də Kasayevin Kazanda olduğu və transferi ilə bağlı bütün məsələlərin artıq həll edildiyi və bu qərarın həm futbolçunu, həm də "Kuban"ı və "Rubin"i razı saldığı bildirildi, müqavilə 3,5 il müddətinə bağlanıldı. Bəzi məlumatlara görə, transfer məbləği 5 milyon avro təşkil edirdi. "Rubin"də 88 nömrə altında çıxış edirdi. O, kazanlıların heyətində 30 avqustda debüt etdi, o, "Spartak Moskva" ilə səfər matçında ehtiyat skamyasından meydana çıxdı. 16 sentyabr 2009-cu ildə Çempionlar Liqasında debüt etdi, o, "Rubin"in turnirdə ilk qarşılaşması "Dinamo Kiyev"ə qarşı keçirilən oyununda 83-cü dəqiqədə Aleksandr Ryazantsevi əvəz etdi, həmin oyunda "Rubin" 1:3 hesabı ilə məğlub oldu. Oktyabrın 17 -də "Ximki" ilə ev matçında kazanlıların forması ilə ilk qoluna imza atdı.

2012/13 mövsümündə gah sol, gah da sağ yarımmüdafiəçi mövqelərində çıxış edirdi. Mövsümün qızğın çağında ard-arda bir neçə matçda fərqləndi, Kasayev daha tez-tez komandanın start heyətində görünməyə başladı. Oktyabrın 25-də "Neftçi" ilə keçiriln Avropa Liqasının qrup mərhələsinin səfərdə keçirilən üçüncü oyununda "Rubin"ə qələbə qazandırdı. Oktyabrın 28-də Kasayev və Kuzmin "Rubin"ə çempionatda liderlik edən "Anji"ni məğlub etməyə yardım etdilər.

### 2013/14 mövsümündən

İyulun 9-da Moskva "Dinamo"suna icarəyə verildi, orada 11 nömrəli forma ilə çıxış edirdi. Rusiya Premyer Liqasının 2013/14 mövsümünün 1-ci turunвф "Volqa" klubuna qarşı keçirdiyi debüt matçında yeni klubunun ilk qolunu vurdu.

Mövsümün sonunda təklif olunan iki illik müqaviləni imzalamaqdan imtina etdi və Rubinə qayıtmağı üstün tutduğunu söylədi. Ancaq eyni gündə, 16 may 2014-cü ildə məlum oldu ki, Kasayev gələn mövsümdən etibarən "Lokomotiv Moskva"da oynayacaq. Oyunçunun transfer qiyməti 5 milyon avro təşkil etdi, bu qiymət "Rubin" ilə olan müqavilədə əvvəlcədən təyin olunmuşdur. "Lokomotiv"də debütü 10 avqust 2014-cü ildə "Arsenal Tula" ilə matçda Maykonu əvəz edərək etdi. 21 avqustda Avropa Liqasının pley-off mərhələsində "Lokomotiv" ilə ilk oyununu keçirdi. 45-ci dəqiqədə Kiprin "Apollon" klubunun qapısına yol tapdı (1: 1).

3 iyul 2018-ci ildə "Baltika" ilə "Lokomotiv" Kasayevin 2018/2019 mövsümünün sonunadək icarə əsasında keçidini razılaşdırdılar.

2019-cu ilin iyun ayında "Avanqard Kursk" ilə müqavilə imzaladı. 22 yanvar 2020-ci ildə tərəflərin qarşılıqlı razılığı ilə müqaviləyə xitam verildi.

2020-ci ilin fevral ayında Kasayevin "Alaniya Vladiqafqaz" klubunun sıralarında məşq etdiyi xəbərləri çıxdı. Klubun forması ilə PFL çempionatında üçün bir oyun keçirdi; yayda klub daha yüksək çempionata yüksəldi, oyunçu isə futbolçu kayrerasını sonlandırdı.

Milli komanda karyerası
-----------------------

2009 Avropa Gənclər Çempionatının seçmə mərhələsində Rusiya gənclər komandasının tərkibində 2008-ci ildə üç oyun keçirdi.

2010-cu ilin sentyabr ayında 2012 Avropa Çempionatının seçmə mərhələsi çərçivəsində Andorra millisinə qarşı keçirilən matç üçün Rusiyanın əsas milli komandasına çağırıldı, lakin Slovakiya ilə matçda olduğu kimi meydana çıxmadı. Belçika və İranla yoldaşlıq oyunlarına çağırılmadı.

19 Avqust 2011-ci ildə Belarus Olimpiya komandasına qarşı oyuna görə Rusiyanın ikinci milli komandasının düşərgəsinə çağırıldı.

İstinadlar
----------

1. 1 2  Alan Kasaev // Transfermarkt (çd.). 2000.
2. 1 2  Alan Kasaev // As (isp.). Madrid: Grupo PRISA, 1967.
3. ↑  "«Алания» сделала предложение Корчагину" (rus). region15.ru. 2012-03-21 tarixində arxivləşdirilib. İstifadə tarixi: 2009-09-17.
4. ↑  "Лауреаты сезона-2008 по версии Greenmile.Ru" (rus). greenmile.ru. 2012-03-21 tarixində arxivləşdirilib. İstifadə tarixi: 2009-09-17.
5. ↑  "Касаев и Осинов — лучшие по итогам сезона" (rus). Официальный сайт ФК «Кубань». 2018-07-02 tarixində arxivləşdirilib. İstifadə tarixi: 2009-09-17.
6. ↑  "Росгосстрах — Чемпионат России. Премьер-Лига. 2-й тур. Кубань — Спартак — 1:0 (1:0)" (rus). «Спорт-Экспресс». 2012-03-13 tarixində orijinalından arxivləşdirilib. İstifadə tarixi: 2009-09-17.
7. ↑  "Овчинников: «повлиять на покупку того или иного футболиста я не мог»" (rus). gazeta.ru. 2012-03-28 tarixində arxivləşdirilib. İstifadə tarixi: 2009-09-17.
8. ↑  Sportbox.ru saytında profili Arxivləşdirilib 2022-07-02 at the Wayback Machine
9. ↑  "Доронченко: «Мы договорились с „Рубином" по поводу Касаева»" (rus). championat.ru. 2012-03-21 tarixində arxivləşdirilib. İstifadə tarixi: 2009-09-17.
10. ↑  "Касаев подписал контракт с «Рубином»" (rus). championat.ru. 2012-03-21 tarixində arxivləşdirilib. İstifadə tarixi: 2009-09-17.
11. ↑  "Трансферная история игрока" (alman). transfermarkt.de. 2012-03-21 tarixində arxivləşdirilib. İstifadə tarixi: 2009-09-17.
12. ↑  "Касаев будет выступать под 88 номером" (rus). Официальный сайт казанского «Рубина». 2012-03-21 tarixində arxivləşdirilib. İstifadə tarixi: 2009-09-17.
13. ↑  "Статистика матча «Динамо» —«Рубин»" (rus). championat.ru. 2012-03-21 tarixində arxivləşdirilib. İstifadə tarixi: 2009-09-17.
14. ↑  "Алан Касаев заключил контракт с "Динамо"". 2021-04-12 tarixində arxivləşdirilib. İstifadə tarixi: 2021-10-18.
15. ↑  "Касаев отказался от контракта "Динамо" и возвращается в "Рубин"". 2014-05-17 tarixində arxivləşdirilib. İstifadə tarixi: 2021-10-19.
16. ↑  "«Локомотив» подписал контракт с Аланом Касаевым". 2014-05-17 tarixində arxivləşdirilib. İstifadə tarixi: 2014-05-16.
17. ↑  "Алан Касаев: «В „Локомотиве" могу прибавить сам и помочь прибавить команде»". 2014-05-17 tarixində arxivləşdirilib. İstifadə tarixi: 2014-05-16.
18. ↑  ""Локомотив" заплатил за Касаева 5 млн евро". 2014-05-17 tarixində arxivləşdirilib. İstifadə tarixi: 2021-10-19.
19. ↑  "Касаев тренируется вместе с «Аланией»" (rus). Рамблер/спорт. 2020-02-18 tarixində arxivləşdirilib. İstifadə tarixi: 2020-02-18.
20. ↑  *Сергей Ильёв.* "Взгляд изнутри. Спартак Гогниев: «Касаева не отговаривал. Выходить на 20 минут ему было бы несолидно»". sportbox.ru. 2020-09-14. 2020-10-29 tarixində arxivləşdirilib. İstifadə tarixi: 2021-10-19.
21. ↑  "Тренерский штаб второй сборной России назвал состав на товарищеский матч с олимпийской сборной Белоруссии" (rus). RFS.com. 2011-08-19. İstifadə tarixi: 2011-08-19.[*ölü keçid*]

|  |  |
| --- | --- |
|  Bu şablona bax   Tematik saytlar | AS.com · FootballFacts.ru · Soccerway · Sportbox.ru · Transfermarkt (oyunçu) · worldfootball.net (oyunçu) · РПЛ (oyunçu) |
| Lüğətlər və ensiklopediyalar | Prabook |